Selle nädala Kristliku Maailma Uudistes:
tuntud jõululaulu saamislugu.
’Kuulsin jõulukelli’ on stuudio Sight and Sound
esimene kinodesse mõeldud film.
Kohtume režissööride ja näitlejatega,
kes äratavad loo ellu.
Veel:
Neid laule meeldib meile kuulda sel aastaajal, kuid kas teate,
kuidas armastatuimad jõululaulud sündisid.
Ja:
Händeli Messias: Kas päriselt tunnete autorit?
Uurime helilooja elu, kelle usk Kristusesse puudutab siiani
miljoneid üle maailma.
Tere tulemast vaatama Kristliku Maailma Uudiseid!
Olen Wendy Griffith.
’Kuulsin jõulukelli’ on nimetatud üheks kaunimaks jõululauluks,
mis eales kirjutatud.
Henry Wadsworth Longfellow kirjutas selle kodusõja ajal,
mis paiskas laiali tema perekonna.
Selle laulu loomislugu on inspireerinud
Sight and Sound’i stuudio esimest kinofilmi.
Efrem Graham sõitis Lancasterisse Pennsylvanias,
näitamaks, kuidas see teos valmis.
Ma ei karda kurja!
Kuningas Taavetilt.
Mis su nimi on?
Mu nimi on Ester.
Kuninganna Estrile!
See Jeesus on mässaja.
Kuningas Jeesusele!
Sight and Sound’i stuudio äratab piiblilood ellu suurel laval.
Selle viimane teos valmis
väljaspool stuudiot ja pühakirja lehekülgi.
Sight and Sound muutis oma tagaõue võtteplatsiks.
Selle esimene film on nüüd valmis kinodes näitamiseks.
Teie olete Sight and Sound’i esimese filmi stsenarist ja režissöör?
- Jah. - Milline pinge!
Jaa, pisut! Mul oli küll kaasstsenarist Jeff Bender.
Proovisime ja katsetasime midagi täiesti uut.
Ma hüppasin ka kampa, käärisin käised üles
ja hakkasin lavastama.
Kas nüüd on jõulud, issi?
- Jõule pole enne, kui kuuleme kelli.
Kellad! Lootuse hääl kirikust!
Ta oli juba tunnustatud ameerika poeet
ning tema sõnad aitasid vormida rahvuslikkust.
Ta oli Henry Wadsworth Longfellow.
’Kuulsin jõulukelli’ on tõsilugu armastatud jõululaulust
ja selle autorist.
Kuidas sattusite loole, millest sai teie esimene?
Jaa, see oli tegelikult nii.
Sight and Sound’i filmides tahame rääkida lugusid
ajalootegelastest ja -sündmustest, mis muutsid maailma,
kuna Kristus oli esmalt muutnud neid.
Samuti tahtsime lihtsalt luua jõululugu.
Olete kirjutanud luuletusi orjapidamise vastu.
Olete innustanud Uniooni luuletusega ’Paul Revere’i ratsarännak’.
Teist saab vapper sõdur!
Avastasime selle kauni loo,
mis pärines rahva pimedaimast perioodist
ehk kodusõja ajast.
See on luuletus, tegelikult lausa päevik,
peategelasest Henry Longfellow’st ja tema usuteest.
Arvasime, et paljud tunneksid end ära selle mehe loos,
kel oli kõik, kes kaotas kõik, ning sai kõik jälle tagasi.
Antud juhul seda sümboolselt kella kaudu,
mis kõlab üha valjemini ja madalamalt:
Jumal pole surnud ega maga!
Rõõmsaid jõule, ütlevad lapsed, aga see pole enam minu jaoks.
Kell on kukkunud tornist.
Stephen Atherholt mängib peategelast.
Kui palju te temast enne seda lugu tundsite?
Mitte väga. Teadsin, et ta kirjutas ’Lastetunni’
ja ’Kuulsin jõulukelli’, aga see oli ka kõik.
Tema rolli mängimine selles filmis oli imeline võimalus
teda paremini tundma õppida ja tema iseloomu armuda.
Mis teile tema juures meeldis?
Võitlus lootuse nimel.
Näitlejana arvan, et siseheitlus on kõigile tuttav.
Meil kõigil on elus katsumusi.
Sa ei taha ju alla anda, ütled, et kindlasti on valgus tunneli lõpus.
Ehkki Henry seda valgust ei tunnetanud ega näinud.
Me kõik igatseme seda.
Ja leida see lootus tema tegelaskuju kaudu oli kaunis õppeteekond.
Luba mulle, et see sõda ei võta meie poegi.
Luban sulle!
Rachel Day Hughes on sel teekonnal koos Longfellow’ga
tema naise Fanny osas.
Kas teil on selle filmi suhtes ootusi pärast linastumist, mingi palve?
On küll! Laulu lõpusõnad on ’maa peal rahu, inimestest hea meel!’
Ja need sõnad pole pärit Henry’lt, need pärinevad Piiblist,
ja need on põhjus, miks tähistame jõule,
sest Kristus tuligi tooma meile rahu maa peale.
Ja kui kusagil on keegi, kes sel jõuluajal peab tundma kurbust,
siis loodan, et kui ta filmis näeb, kuidas Henry võtab oma elus jõudu
neist tõesõnust, siis temagi järgib Henry eeskuju.
- Mu arm! - Sa oled ilus!
Jumal pole surnud ega maga!
Sa oled hea inimene, Henry!
Järgnevalt, me laulame neid igal aastal.
Räägime tänapäeva armastatuimate jõululaulude sünniloo.
See on kõige tuntum kirjakoht Psalmides.
Seda psalmi õppisin lapsena pühapäevakoolis.
Issand on mu karjane.
Mis juhtub, kui päriselt usume, et Issand on mu karjane?
Christian Broadcasting Network esitleb läbinisti uut raamatut
Gordon Robertson’ilt: Issand on mu karjane. Taaveti laul.
See on teejuhiks igale rändurile, igale kristlasele tema elurännakul.
Selles tuliuues raamatus avastate tee tõelisele ettehooldele,
nii et kõige hullemad olukorrad võivad tuua head.
Võidu võti eluheitlustes! Veel: õpime kuulma Jumala häält
ning kogema Tema ligiolu. See psalm õpetab ületama raskusi.
Hankige see uus julgustav raamat, astudes CBNi partneriks.
Helistage 1 800-700-7000 või vaadake CBN.com. Juba saadaval.
Toitumine,
treening,
eeterlikud õlid,
kaalujälgimine
ja muud.
Vaadake Tervet Elu Lorie Johnson’iga.
Rääkige, mis selles on.
CBN’i tervisereporter Lorie Johnson jagab värskeimat teavet
tänaseilt tippterviseekspertidelt.
See on fantastiline.
Leidke, mida peate teadma, et elada tervemat elu.
Vaadake Tervet Elu teisipäeva õhtuti kell 20:30 CBN’i uudistekanalilt.
Olen Efrem Graham Studio 5st. Tulge minuga avastama head,
mis toimub muusika-, spordi-, tele- ja filmimaailmas.
Kui Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega ning uurime seost
popkultuuri ja usu vahel.
Küsisin oma pastorilt: kas see tähendab,
et pean saama jutlustajaks? Ta ütles: Ei, sa juba oled kantslis.
Täna õhtul kell 20:30 CBN’i uudistekanalil.
Tere tagasi vaatama KMU’d!
Meil kõigil on oma lemmikjõululaulud peas, kuid kas teame,
kuidas need sündisid?
CBN’i Gordon Robertson räägib meile armastatuimate jõululaulude sünnist.
'Oo Petlem, väike linnake' saamislugu: detsember 1865.
Pärast võitlusaastaid kodusõjas läks ameerika kaplan
Phillip Brooks hädavajalikule puhkusereisile Pühale Maale.
Jõuluõhtul laenas ta hobuse ning ratsutas
Jeruusalemmast Petlemma.
Ratsasõidu ajal koges ta enda sõnutsi Jumala vastupandamatut ligiolu.
Enne pimedat sõitsime linnast väljale, kus karjased olevat näinud tähte.
Möödusime karjastest, kes nagu ikka oma karju valvasid.
Seisin Petlemma vanas kirikus, Jeesuse sünnipaiga juures.
Tund tunni järel kaikus kogu kirik imeilusatest kiituslauludest Jumalale
ja pani mu hinge igavesti laulma!
Kui Brooks naasis koju, kirjutas ta oma elamusest laulu.
Kolm aastat hiljem kanti ’Oo Petlemm, väike linnake’ esmakordselt ette
lastekoori esituses tema kirikus.
'Oo püha öö' saamislugu.
Aastal 1847 kirjutati prantsuse laul ’Cantique De Noel’ kahasse
juudi helilooja Adolphe Adam’iga.
Kümme aastat hiljem tõlkis ameerika vaimulik John Sullivan Dwight
sõnad inglise keelde.
Orjapidamise vastasena lummas Dwight’i teine salm:
’Ta lõhub ahelad, sest ori on me vend, ja Tema nimel tuleb rõhumisele ots!'
Pea 60 aastat hiljem, jõuluõhtul 1906. a., tegi Kanada leidur
Reginald Fessenden maailma esimese raadiosaate,
mida kuulsid peamiselt raadiooperaatorid
ja kaubalaevad Atlandil.
Fessenden luges Luuka raamatust Jeesuse sünniloo ning mängis viiulil
’Oo, püha öö’, millest sai esimene raadios ülekantud jõululaul.
'Kas kuuled sama, mis mina' saamislugu.
Kuuba raketikriisi harjal 1962. a. heitles helilooja Noel Regney
depressiooni ja oma 2. Maailmasõja mälestustega.
New York’i tänavail jalutades nägi ta lapsevankritega emasid ja mõtles
ainsale hetkele ajas, mil tema meelest andis Jumal inimestele
võimaluse tõeliseks rahuks.
Siis kirjutas Regney sõnad ja andis need oma naisele Gloria’le,
kes kirjutas viisi.
Laul salvestati kuu aja pärast ja tuli välja vahetult enne jõule.
Käsk inimestele palvetada kõikjal rahu eest
kõnetas ’külma sõja’ aegseid kuulajaid.
Ja lehes kirjutati, et autojuhid, kes seda esmakordselt raadiost kuulsid,
olid sõnadest nii rabatud, et jätsid auto seisma ja jäid kuulama.
’Kas kuuled sama, mis mina’ sai sedamaid menukiks, mida müüdi
tol jõuluajal 25 miljonit plaati.
’Hõiska, maailm, pea tulemas on Issand sinule’ saamislugu.
Enamik jõululaule räägib Jeesuse sündimisest minevikus,
üks tuntud laul aga innustab kristlasi vaatama ettepoole.
Üks jõululaul on teistmoodi kui kõik teised.
See laul, ’Hõiska, maailm’, ei räägi Jeesuse esimesest,
vaid teisest tulekust.
’Hõiska, maailm’ oli algselt lõik suure inglise laulukirjutaja
Isaac Watts 1719. a. kirjutatud luuleraamatust,
mis põhines psalmil 98.
See luuletus polnudki mõeldud jõululauluks, ega üleüldse lauluks.
Ja Watts ei saanudki teada, et oli äsja kirjutanud
ühe oma kuulsaimaist lauludest.
Sajand hiljem avastas selle luuletuse Bostoni muusikaõpetaja Lowell Mason
ja tegi sellele viisi.
Kuna see tuli välja jõuluajal, sai sellest kiiresti pühade lemmiklaul,
ja edaspidi suisa enim avaldatud jõululaul USAs.
’Hõiska, maailm, pea tulemas on Issand sinule!
Tal väravad avage ja südames hõisake, kõik taevas ja maa!
Hõiska maailm, nüüd avatud on taevas sinule!
Kõik väravad avage ja paludes oodake ...
... laulge au ja kiitust Päästjale!
See räägib Tema taastulekust lõpuajal, mil Ta valitseb
väe ja õigluse ja halastusega.
Järgnevalt, see pole kõik!
Uurime kõigi aegade ühe liigutavaima jõululaulu tähendust,
mida ilmestab eriesitus Jeruusalemmast. Pärast pausi!
Orvu Väljavaade tahab armastada ja teenida riskilapsi,
aidata neil hoida peresid koos ja luua võimalusi tugevate
ja kestlike kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad kiiresti joosta,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et saaksime puudutada võimalikult paljude orvuksjäänud
ja kaitsetute laste elu.
Kuid me ei taha minna üksi.
Me läheme välja päästma maailma ühe lapse, ühe pere,
ühe kogukonna haaval. Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Vaatate CBN’i uudiseid.
Tänan, et olete meiega.
Vaadake värskeid uudiseid, erilugusid ja -saateid,
usaldusväärseid uudiseid!
Näitame teile, mis toimub maailmas ja mille pärast saate palvetada.
Vaadake CBN’i uudiseid! Sest tõde loeb!
Tööpäeviti kell 17:00 CBN’i uudistekanalil.
Issand on mu karjane. See on imehea
kirjeldus Jeesusest.
’Issand on mu karjane. Taaveti laul’,
värskeim audioraamat Gordon Robertson’ilt.
Jumala tallest, kes kannab ära maailma patu, saab nüüd
kõikide aegade kõikide inimeste karjane.
Jeesus ütleb: ’Minu lambad kuulevad minu häält ja järgnevad mulle’.
Ta viib meid sinna, kuhu meil on vaja minna.
’Issand on mu karjane. Taaveti laul’. Juba saadaval.
Jõulud meenutavad meile, et Jeesusel Kristusel
on vägi muuta elu.
Üks jõululaul võtab selle väe kokku.
’Oo tule nüüd, Immaanuel’.
Claire Pfann Püha Maa Ülikoolist selgitab seda laulu, kui viiuldaja
Maurice Sklar esitab seda Jeruusalemma Püha Anna kirikus.
’Oo tule nüüd, Immaanuel’ on tõesti armastatud kristlik laul,
ent enamik ei teagi, et see laul loodi Messia tulekuks, mitte jõululauluks.
Iga salm põhineb ühel Messia nimel, mis kirjas Vanas Testamendis.
’Oo tule nüüd, Immaanuel, too vangist välja Iisrael.’
Immaanuel on muidugi Messia nimi Jesaja 7. peatükis, milles Jesaja
ennustas, et neitsi jääb lapseootele ja toob poja ilmale
ning paneb temale nimeks Immaanuel.
Matteuse evangeeliumis seostatakse seesama salm Jeesuse sünniga.
Teine Messiale omistatud nimi, mida laulus nimetatakse,
on Iisai võsuke: ’Oo tule Iisai võsuke’.
Iisai võsu nimetatakse Jesaja 11. peatükis.
Ja Iisai võsuke tähistab muidugi kuningat või valitsust.
Iisai oli Taaveti isa.
Seega, kui laulame Iisai võsukesest, laulame Taaveti järglasest,
Messiast, Jeesusest.
Ühes salmides kutsutakse päikest üles tõusma:
’Oo tule, tule, Idamaa, kui päikene nüüd tõuse sa!’
Päike viitab Malaki 3. peatükile, kust loeme, et tõuseb õiguse päike
ja paranemine tema tiibade all.
See salm ei tähista niivõrd Messia kuninglikkust kui Tema leebust,
lähedust, kaastunnet neile, kes on väsinud, kes on töös ja vaevas,
kes on haiged ja anuvad, et Päike, Õiguse Poeg, tuleks tervendama
mitte ainult meie ihu, vaid ka südant, hinge, vaimu.
Paljud nimed laulus ’Oo tule nüüd, Immaanuel’,
pärinevad Jesaja raamatust.
Veel üks on Taaveti võti:
’ Oo tule, võti Taavetist, taas ava meile taevariik.’
Taaveti võti tuleb Jesaja 22. pt.-st ja räägib Taaveti koja võtmest,
vabast sissepääsust, mida korratakse Ilmutuse raamatus.
Jeesusel on Ilmutuse raamatus Taaveti võti, mis avab nii,
et keegi ei sule.
Veel üks väga kaunis teema, mida selles laulus puudutatakse,
on viide Messiale kui Adonaile (Issandale).
Vägev Issand tuleb loomulikult Jesajast, 11. peatükist, kus öeldakse,
et Tema peal hingab tarkuse ja arukuse Vaim, nõu ja väe Vaim.
Kuid laulus kujutatakse vägevat Adonai’d kui kedagi,
kes jagab Jumala sõna: ’Su rahvast, kes on Siinail’.
Ja muidugi pole Jumala sõna lihtsalt seadus, vaid tegelikult Jeesus ise.
Jeesus on Jumala Sõna.
Laul ’Oo tule nüüd, Immaanuel’ väljendab seda igatsust ja ootust,
mis meis on.
Me rõõmustame, et Jeesus on juba tulnud, kuid teame,
et miski on veel pooleli.
Nii on see väga ilus laul, kuna kajastab minevikku,
kuid ka suurt ootust selle aulise taastuleku suhtes, mil Iisai võsuke,
võti Taavetist, Kõigevägevam, ’Jumal meiega’,
rajab oma riigi maa peal.
Mulle meeldib mõelda, et Immaanuel, Jumal, on meiega täna.
Jumal on täiuslikult ligi.
Jumal, kes toob oma pääste just nüüd.
Jumal, kes sai Jeesuseks, kes näitas Tema armastust meie vastu,
andes oma elu, kes kutsub mind nimepidi,
kes kutsub meid kõiki nimepidi.
Kes armastab meid kui Isa, kui karjane, kui kuningas.
Täna palvetab Ta iga inimese päästmise eest.
Täna on päästepäev, me ei pea ootama homseni.
Me võime rõõmustada, et Immaanuel, ’Jumal meiega’, on meiega juba täna.
Järgnevalt:
Händeli ’Messias’, sõnum ja kuidas see endiselt
kuulutab miljoneile Kristust.
Pealinnast Washingtonist.
Tere õhtust ja vaatamast saadet Usurahvas!
Kompromissitud lood, intervjuud ja analüüsid kogenud ajakirjanikelt
David Brody,
John Jessup,
Jenna Browder
ja Eric Philips.
Edastame olulisi poliitikauudiseid.
Energiatööstuse määrused mõjutavad rängalt kogu majandust.
Uudised, mida saate usaldada.
Soovime kaitsta kõige nõrgemaid ja kaitsetumaid.
Vaadake Usurahvast argipäeviti kell 18:00.
See on kõige tuntum kirjakoht Psalmides.
Seda psalmi õppisin lapsena pühapäevakoolis.
Issand on mu karjane.
Mis juhtub, kui täiesti usume, et Issand on mu karjane?
Christian Broadcasting Network esitleb läbinisti uut raamatut
Gordon Robertson’ilt: 'Issand on mu karjane. Taaveti laul.'
See on teejuhiks igale rändurile, igale kristlasele meie elurännakul.
Selles tuliuues raamatus avastate tee tõelisele ettehooldele,
kui kõige hullemad olukorrad võivad tuua head.
Võidu võti eluheitlustes. Veel: õpime kuulma Jumala häält
ning kogema Tema ligiolu.
See psalm õpetab ületama raskusi.
Hankige see uus julgustav raamat, astudes CBNi partneriks.
Helistage 1 800-700-7000 või vaadake CBN.com. Juba saadaval.
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saatest Jeruusalemma Ajajoon.
Iisraeli arheoloogid räägivad avastusest, mis võiks muuta
arusaama Templimäest.
Vaadake CBN’i Jeruusalemma büroo juhatajat
Chris Mitchell’i, ja näete maailma kujundavaid sündmusi
Piibli vaatenurgast.
See algab Iisraelis ning levib lõpuks mujale.
Vaadake Jeruusalemma Ajajoont reede õhtuti kell 20:30
CBN’i Uudistekanalilt.
Nädalauudiste lõpetuseks: igal jõuluajal esitavad koorid
üle ilma Händeli ’Messiat’, ent kui palju on teada
nii teose kui autori kohta?
Mark Martin sõitis Londonisse, et õppida lähemalt tundma
seda vaga kristlasest heliloojat ja tema klassikalist pühadeteost.
Paljude jaoks pole jõulud täielikud ilma Händeli ’Messiat’
vaatamata või esitamata, alates Virginia sümfooniaorkestrist USAs
kuni Jeruusalemmani, Püha Maa südameni.
Seda tuntakse üle maailma.
Õppimaks lähemalt tundma seda andekat ’Messia’ loojat,
viib tee meid Euroopasse.
Saksamaal sündinud Georg Friedrich Händel kolis sellesse majja Inglismaal
Londonis Brook’i tänaval oma 30ndate eluaastate lõpus.
Händel pidas end ooperiheliloojaks, ent publiku huvi Inglismaal kahanes,
ning 1741. a.-ks mõtles heitunud Händel, kas peagi tuleb erru minna.
Mõned arvavad tõesti, et toona oli ta oma ametis päris kriisis,
ja on väga võimalik, et ta kaalus Saksamaale naasmist.
Just siis ulatas see mees, Charles Jennans, talle ’Messia’ libreto.
Jennans, kirjandusteadlane, oli hoolikalt valinud välja
kirjakohad Vanast ja Uuest Testamendist, mis ennustasid
Messia, Jeesuse, sündi, ristisurma ja ülestõusmist.
Ristiusu sõnum oli osalt reaktsioon kasvavale huvile nn. deismi vastu.
Kuna deistid ei uskunud, et Kristus on Jumal,
tahtis Jennans sellele mõtteviisile vastu astuda.
Minu meelest oli Jennans’i jaoks ’Messias’ väga isiklik kirg,
väga isiklik missioon.
Jennans oli sügavalt usklik, väga pühendunud kristlane.
Leiame, et Jennans kirjutas sõbrale, et on kogunud Piibli kirjakohti Händelile,
kes loodetavasti annab oma parima, et sellest saaks
tema parim oratoorium, sest teema on kindlasti parim.
Teemaks on Messias.
Siin on Händeli loovkamber, kus ta usutavasti lõi Messia.
Ta kirjutas oratooriumi kõigest 24 päevaga.
Paljud usuvad, et see oli Jumalast sisendatud.
Ühe muusikateadlase sõnutsi oli vigade arv 259-leheküljelises
partituuris uskumatult väike nii pika teose kohta.
Väidetavalt ei lahkunud Händel kordagi oma majast
nende kolme nädala jooksul, ning üks küllatulnud sõber leidis ta
suurest tundepuhangust nutmas.
Pärast ’Halleluuja’-kooriosa kirjutamist olevat ta öelnud:
Arvasin, et nägin ’enda ees kogu taevast’,
’ja suurt Jumalat ennast’.
Jennans’i ja Händel’i jaoks pidi ’Messiast’ saama vahend,
mille abil kuulutada evangeeliumi massidele.
Nad tegid isegi vastuolulise otsuse esitada ’Messiat’ teatrites,
mitte kirikutes, et jõuda suurema kuulajaskonnani,
sh esitajate endini.
Händel pani soolosid laulma ilmalikke lauljaid/näitlejaid,
nagu Susana Maria Siber, abielurikkuja, kellest aga öeldi,
et ta suudab oma häälega tungida südameni, samas kui
paremad lauljad küünivad vaid kõrvani.
Ta puudutab inimesi igal võimalikul tasandil,
olgu vaimulikul või muusikalisel või teatraalsel.
Messias on midagi kõigile, ja muidugi kuulajaile.
Kui vaadata YouTube’is ’Halleluuja’ kooriosa esitamist suvakohtades,
siis on neid hetkel vaadatud 43 miljonit korda.
Kahtlane, kas kõik need vaatajad on protestantlikud kristlased.
Ja kui vaadata vaid mõnd neist suvakohtade ’Halleluujadest’,
siis näeme rahvast kuulamas ostukeskustes jne., ja nende näoilme
muutub kuulates, ja nad on väga liigutatud.
Esitused olid sageli heategevad kontserdid,
et aidata inimesi välja võlavangist ja toetada orbusid
Londoni tuntud Leidlapse Haiglas.
Üks teadlane kirjutas, et ’Messias’ on toitnud näljaseid,
riietanud alastiolijaid, toetanud orbe enam kui miski muu muusikapala
sellel või muul maal.
Ent George Frederick Händel ei tahtnud võtta au enesele.
’Messia’ lõpus kirjutas Händel tähed SDG, soli Deo gloria, mis tähendab
’üksnes Jumalale kuulugu au’.
Mark Martin, CBN’i Uudised, London.
Imeline! Võrratu! Tänan, Mark! Ja tänan meid vaatamast!
Ja meilt kõigilt siit Kristliku Maailma Uudistest:
Väga rõõmsaid jõule! Jumal õnnistagu!
Tõlge: Sulev Kivastik